Hotărârea Tribunalului din 9 aprilie 2019 – Aldridge și alții/Comisia
(Cauza T-319/17)1
(„Funcție publică – Agenți temporari – OLAF – Contract cu durată nedeterminată – Decizia directorului OLAF de instituire a unei reclasificări în gradul superior cu ocurență unică – Cerere de lansare a unui exercițiu de reclasificare anuală – Măsură cu caracter general – Termen de introducere a căii de atac – Momentul de la care începe să curgă termenul – Publicare pe internet – Inadmisibilitate”)
Limba de procedură: franceza
Părțile
Reclamanți: Adam Aldridge (Schaerbeek, Belgia), și ceilalți 32 de reclamanți ai căror nume figurează în anexa la hotărâre (reprezentanți: S. Rodrigues, A. Tymen și A. Champetier, avocați)
Pârâtă: Comisia Europeană (reprezentanți: inițial L. Radu Bouyon și M. Mensi, ulterior L. Radu Bouyon și G. Berscheid, agenți)
Obiectul
Cerere întemeiată pe articolul 270 TFUE, având ca obiect, pe de o parte, anularea deciziei directorului general al Oficiului European de Luptă Antifraudă (OLAF) din 15 iulie 2016 de respingere a cererii reclamanților de implementare a unui exercițiu anual de reclasificare, precum și a deciziei directorului general al OLAF din 13 februarie 2017 de respingere a reclamației formulate împotriva deciziei din 15 iulie 2016 și, pe de altă parte, repararea prejudiciului material și moral pe care reclamanții pretind că l-au suferit
Dispozitivul
Respinge acțiunea.
2)    Domnul Adam Aldridge și ceilalți agenți și foști agenți temporari ai Oficiului European de Luptă Antifraudă (OLAF) ai căror nume figurează în anexă suportă propriile cheltuieli de judecată, precum și pe cele efectuate de Comisia Europeană.
____________
1     JO C 249, 31.7.2017.